**<https://www.minv.sk/?tlacove-spravy&sprava=vlada-rozhodla-lockdown-bude-na-slovensku-od-19-decembra-do-10-januara>**

**Vláda rozhodla: lockdown bude na Slovensku od 19. decembra do 10. januára**

*16. 12. 2020*  
  


**Vláda pred vianočnými sviatkami** [**sprísnila protiepidemické opatrenia**](https://rokovania.gov.sk/RVL/Resolution/18956)**.  Od soboty 19. decembra do 10. januára 2021 bude na Slovensku tzv. lockdown. Zatvoria sa prevádzky a od 5. hodiny bude platiť zákaz vychádzania.**

**Z tohto zákazu platí viacero výnimiek:**

- cestovanie zakázané nebude, **treba však zvážiť jeho nevyhnutnosť,** vláda odporúča v prípade možnosti uprednostniť prostriedky diaľkovej komunikácie,

 - zo zákazu sú vyňaté aj stretávania medzi dvoma domácnosťami, na začiatku zákazu vychádzania je potrebné si zvážiť, s ktorou inou domácnosťou sa vytvorí tzv. bublina, so žiadnou inou domácnosťou by sa nemalo stretávať,

 - povolená bude cesta **v nevyhnutnom rozsahu**

* + s cieľom **zaobstarania nevyhnutných životných potrieb** - potravín, liekov, zdravotníckych prostriedkov, hygienického a drogériového tovaru, krmiva a ďalších potrieb pre zvieratá,
  + **cesta do zamestnania či výkonu podnikateľskej a obdobnej činnosti,** pričom uznesenie vlády obsahuje odporúčania na využívanie v maximálnej možnej miere prácu z domu,
  + cesta na doplnenie pohonných látok, tlačovín, novín,
  + cesta do očnej optiky, poisťovne, banky, prípadne servisu bicyklov s tým, že by malo ísť o najbližšiu možnú prevádzku či predajňu,
  + cesta na výdajné miesto internetových a iných obchodov,
  + **cesta do zdravotníckych zariadení** s cieľom neodkladnej zdravotnej starostlivosti, cesta do lekárne či testovania na nový koronavírus,

- výnimka zo zákazu vychádzania platí aj v prípade individuálneho športu a pobytu v prírode. Lyžiarske strediská budú môcť byť otvorené aj počas zákazu vychádzania, dôvodom je povolenie pre individuálne športy v exteriéri,

- výnimku zo zákazu majú mať aj sväté omše - o tom, či v danom regióne budú môcť byť kostoly otvorené a koľko v nich môže byť ľudí, majú rozhodnúť regionálni hygienici,

 - výnimka platí aj na cestu do zariadenia na rekreačné účely, takto môžu cestovať členovia maximálne dvoch domácností, ktorí vytvoria tzv. bublinu najbližších príbuzných a priateľov,

 - výnimku zo zákazu má aj cesta na krst, sobáš, pohreb,

 - povolené je tiež vycestovať v prípade zabezpečenia starostlivosti o blízku osobu,

 - takisto na cestu s dieťaťom za rodičom alebo osobou, ktorá má právo styku s dieťaťom,

 - výnimka sa taktiež vzťahuje na cestu s cieľom kúpy živého vianočného stromčeka a rýb v exteriéri,

 - cestu s cieľom vycestovania do zahraničia,

 - **cestu za dieťaťom, ktoré je umiestnené v centre pre deti a rodiny na základe rozhodnutia súdu,**

**-** na cestu klienta zariadenia sociálnych služieb, rodinného príslušníka alebo blízkej osoby klienta zariadenia sociálnych služieb do alebo z tohto zariadenia, ďalšou podmienkou je negatívny test na nový koronavírus.

Zdroj: TASR/MV SR